Firecrow
Firecrow er mættet med fjender, der skyder, og kun hvis du er heldig og ivrig på aftrækkeren, skal du gøre dig håb om at overleve.

Når spillet starter, åbnes et lille dos-vindue, tryk en tast for at starte spillet. Fra spillets menu har du nu fire valgmuligheder:
“PLAY” – starter spillet.
“OPTIONS” – her kan du ændre spillets indstillinger.
“CREDITS” – viser holdet bag spillet.
“QUIT” – afslutter spillet.

Du bruger de fire piletaster til at styre med, Ctrl for at skyde og Alt for at smide en bombe. Spillet er enkelt, skyd, og bliv skudt. Undervejs kan du finde forskellige ting på skærmen, der, når du samler dem op, fx giver mere skudkraft. Et spil kan afbrydes ved at taste Esc og derefter bekræfte ved at taste Y, det sender dig tilbage til menuen, hvorfra du vælger “QUIT”. Tilbage i Windows er det lille dos-vindue stadig åbent, det lukker du ved at klikke på knappen med et “X” i dets øverste højre hjørne.